MALEE บวกแรง! 2 โบรกฯ แนะ “ซื้อ” มองธุรกิจโตแกร่ง
MALEE บวกแรง! 2 โบรกฯ แนะ “ซื้อ” มองธุรกิจโตแกร่ง ล่าสุด ณ เวลา 11.04 น. อยู่ที่ 105.50บาท บวก 4.50บาท หรือ 4.46% สูงสุด 108.50 บาท ต่ำสุด 102.00บาท ด้วยมูลค่าซื้อขาย 140.86 ล้านบาท
17 ม.ค. 2560

ผู้สื่อข่าวรายงานว่า ราคาหุ้นบริษัท มาลีกรุ๊ป จำกัด (มหาชน) หรือ MALEE ล่าสุด ณ เวลา 11.04 น. อยู่ที่ 105.50 บาท บวก 4.50 บาท หรือ 4.46% สูงสุด 108.50 บาท ต่ำสุด 102.00 บาท ด้วยมูลค่าซื้อขาย 140.86 ล้านบาท ขณะที่ดัชนีหุ้นไทยโดยรวมบวก 0.22%

โดย บล.ซีไอเอ็มบี (ประเทศไทย) ระบุในบทวิเคราะห์ แนะนำ ซื้อเก็งกำไร MALEE โดยมีราคาเป้าหมาย 140 บาท หลังราคาหุ้นมีการปรับฐานลงมาในระดับที่กลับมามี upside น่าสนใจอีกครั้ง ทั้งนี้เชื่อว่า MALEE ดำเนินธุรกิจไปในทิศทางที่ถูกต้อง โดยบริษัทมองหาโอกาสเติบโตในธุรกิจพัฒนาผลิตภัณฑ์ตามสัญญาและรับจ้างผลิต (CMG) ซึ่งใช้ความชำนาญด้านการบริหารการผลิตที่มีอยู่ ซึ่งยอดส่งออกที่แข็งแกร่งทั้งสินค้าแบรนด์ “มาลี” และผลิตภัณฑ์ CMG ช่วยยืนยันถึงความสำเร็จของบริษัท
ทั้งนี้ คาดว่า MALEE จะมียอดขายเติบโตสูงขึ้นอีกในช่วงสองสามปีข้างหน้าจากบริษัทร่วมทุนสองแห่งคือ Monde Malee Beverage Corporation (MMBC) ในฟิลิปปินส์และบริษัทร่วมทุน Mega-Malee มองว่า MALEE สมควรซื้อขายสูงกว่าคู่แข่งเนื่องจากบริษัทคาดจะมีกำไรต่อหุ้นเติบโตเฉลี่ยสูงถึง 37% CAGR ในปี 59-61 อีกทั้งคาดว่ายอดขายจะเพิ่มขึ้นจากการปรับปรุงโครงสร้างธุรกิจเพื่อการเติบโตในอนาคต รวมทั้งการกระจายความเสี่ยงด้วยการเพิ่มยอดส่งออก
ส่วน บล.เคจีไอ (ประเทศไทย) ระบุในบทวิเคราะห์แนะนำซื้อ MALEE ให้ราคาเป้าหมายที่ 151 บาท โดยราคาหุ้นที่ปรับลงสะท้อนปัจจัยลบเรื่องการชะลอตัวของยอดขายในประเทศและการส่งออก รวมถึงผลขาดทุนที่ฟิลิปปินส์ และความเสี่ยงจากการเก็บภาษีธุรกิจเครื่องดื่มที่ฟิลิปปินส์ ไปพอสมควรแล้ว และยังคงประมาณการฯกำไรปี 59-61